### | | | | --- | --- | | | | | --- | | **Teknik- og Miljøudvalget** 7. december 2017 Sagsnr. 710-2017-22339 Dok.nr. 710-2017-241914 Henry Hermansen | | 88.                 Omlægning af privat fællesvej ved [adresse] 46, 8860 Carl Friis - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Lov om private fællesveje |

###

**SAGENS INDHOLD**

Teknik- og Miljøudvalget skal tage stilling til omlægning af
en vejstrækning på ca. 175 meter på ejendommen [adresse] Langå. Det
aktuelle vejareal er optaget som privat fællesvej i matriklen. Vejarealet
ligger i landzone.

Ejeren af ejendommen [adresse], matr.
nr. 54a, Vellev By, Clavs Mathiesen, har ansøgt Favrskov Kommune om tilladelse til at
omlægge en del af den private fællesvej vest for ejendommen.

Den eksisterende vejstrækning er vist med orange i
vedhæftede kortbilag. Den del der er markeret med orange stiplet linje ønskes
nedlagt, og der ønskes etableret en ny vejstrækning vist med lyserødt. Ansøger
har begrundet sin ansøgning med, at vejstrækningen ønskes omlagt af hensyn til
privatlivets fred. Ifølge ansøger bliver vejen mest brugt af gående og ridende.

**VURDERING**

Vejen er omfattet af reglerne i privatvejsloven, og
kommunens skal efter § 12 i loven træffe afgørelse om en privat fællesvej på
landet kan omlægges.

Teknik og Kultur har besigtiget vejen, og vejstrækningen
syd-vest for ejendommen egner sig ikke til kørsel med personbil. På den
baggrund vurderes, at en omlægning af den private fællesvej ikke vil give gener
for brugerne af vejen.

Derfor er det Teknik og Kulturs vurdering, at vejen kan
omlægges som ansøgt.

**ØKONOMI**

Ansøger afholder udgifterne til omlægningen af vejen,
herunder også matrikulære ændringer. Der er derfor ingen økonomiske konsekvenser
for Favrskov Kommune.

**INDDRAGELSE**

Den påtænkte beslutning skal offentliggøres og samtidig
meddeles ejere af de ejendomme, der grænser til vejen, samt til vejberettigede.
Der gives en frist på 8 uger til at fremkomme med indsigelser og ændringsforslag
til vejens omlægning.

Tidligst otte uger efter offentliggørelsen behandles de
indkomne bemærkninger, hvorefter Teknik- og Miljøudvalget træffer den endelige
beslutning om vejens omlægning. Den endelige beslutning offentliggøres og
meddeles ejere af de ejendomme, der grænser til vejen, samt vejberettigede.

Det bemærkes, at [adresse] har en tingyst vejret tilbage
fra 1892 til vejen. [adresse] er allerede blevet forespurgt, om der er
bemærkninger til omlægningen, men [adresse] er ikke kommet med bemærkninger.

**INDSTILLING**

Direktøren for Teknik og [adresse]
til Teknik- og Miljøudvalget:

1.    At der træffes en påtænkt beslutning
om at omlægge en del af den private fællesvej beliggende på ejendommen
[adresse] efter privatvejsloven § 12.

**BESLUTNING**

**Bilag**

|  |  |
| --- | --- |
| Kortbilag | 710-2017-256233 |